CELEX: C2006/131/78
Language: lv
Date: 2006-06-03 00:00:00
Title: Lieta T-85/06: Prasība, kas celta  2006. gada 8. martā  —  General Química  un citi pret Eiropas Kopienu Komisiju

3.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 131/41
            
         Prasība, kas celta 2006. gada 8. martā — General Química un citi pret Eiropas Kopienu Komisiju
   (Lieta T-85/06)
   (2006/C 131/78)
   Tiesvedības valoda — spāņu
   Lietas dalībnieki
   
      Prasītājas: General Química S.A., Lantarona (Alava, Spānija), Repsol Química S.A. un Repsol YPF S.A., Madride (pārstāvji — J. M. Jiménez Laiglesia un J. Jiménez Laiglesia, advokāti)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt Lēmuma 1. panta g) un h) punktu, kā arī 2. panta d) punktu, ciktāl ar tiem tiek atzīts, ka Repsol Química un Repsol YPF ir solidāri atbildīgas par EKL 81. panta 1. punkta pārkāpumu;
               pakārtoti — atcelt atzinumu par Repsol YPF solidāro atbildību;
            
         
               —
            
            
               atcelt Lēmuma 2. panta d) punktu, ciktāl ar to noteikts naudas soda lielums 3,38 miljonu EUR apmērā;
               pakārtoti — atbilstoši samazināt uzliktā naudas soda lielumu;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasība ir vērsta pret Komisijas 2005. gada 21. decembra Lēmumu C(2005) 5592 final lietā COMP/F/38.443 — Kaučuka rūpniecībai domātās ķimikālijas. Ar apstrīdēto lēmumu Komisija atzina, ka prasītājas līdz ar citiem uzņēmumiem ir pārkāpušas EKL 81. panta 1. punktu un EEZ līguma 53. pantu, laikā no 1999. līdz 2000. gadam piedaloties kartelī un saskaņotās darbībās, ko veidoja cenas noteikšana un konfidenciālas informācijas apmaiņa kaučuka rūpniecības nozarē EEZ. Par šiem pārkāpumiem Komisija prasītājām solidāri uzlika naudas sodu.
   Savu prasījumu atbalstam prasītājas izvirza šādus pamatus:
   
               —
            
            
               Komisijas veikts kļūdains novērtējums, atzīstot Repsol YPF un Repsol Química par atbildīgām kopā ar General Química, un, pakārtoti, kļūdains novērtējums un pamatojuma trūkums, atzīstot Repsol YPF par solidāri atbildīgu;
            
         
               —
            
            
               kļūdains novērtējums, pamatojuma trūkums un samērīguma un vienlīdzīgas attieksmes principu pārkāpums, aprēķinot naudas sodu;
            
         
               —
            
            
               kļūdains novērtējums un nepietiekams pamatojums, piemērojot Komisijas paziņojumu par atbrīvojumu no sodanaudas un sodanaudas samazināšanu karteļu gadījumos. (1)
               
            
         
      (1)  OV 2002, C 45, 3. lpp.